ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቢንያም፡ ''ህዝቢ ኤርትራ ንነዊሕ እዋን ሰላም ተነፊግዎ እዩ'' 7 መስከረም 2019 ኣብዚ ዘለናዮ ዘመን፡ ሰባት ብዝተፈላለየ ምኽንያት ካብ ዝዓበዩሉ ናብ ካልእ ዘይፈልጥዎ ቦታ ክሰደዱ ንቡር ኮይኑ ኣሎ። ሓያሎ ካብቶም ዝተሰዱ፡ ኣብ ጉዕዞ ስደት ብዘጓንፎም ግፍዒ፣ ኣብ ዝዓለቡዎ ቦታ ብዘጋጥሞም ማሕበራውን ባህላውን ብደሆታት፣ ሻቕሎትን ጭንቀትን፡ ኣእምሮኣዊ ነውጺ ስለ ዘስዕበሎም ግዳይ ስነ-ኣእምሮኣዊ ጸገማት ኮይኖም ኣብ ጸገም ዝወደቑ ውሑዳት ኣይኮኑን። ስደት፡ ናይ ግድን ምስ ሓድሽ ጂኦግራፍን ከባብን፡ ባህሊን ኣነባብራን፡ ኩነታት ኣየርን ኣመጋግባን ክትላለን ክትወሃሃድን የገድድ። ካብ ዝዓበኻሉን እትፈልጦን ሕብረተ-ሰብ ምስተፈለኻ ጽምዋ ክስመዓካን ዘዕበየካን ዘታተየካን ባህልን ኣነባበርራን ክትናፍቕ ባህሪያዊ እዩ። ቢንያም፡ ሓደ ካብቶም ኣብ ጉዕዞ ስደቶም ብዙሕ ሽግርን መከራን ዝረኣዩን ብፈተና ዝሓለፉን ዓሰርተታት ኣሻሓት ኤርትራውያን ኮይኑ፡ በቲ ዝተጓነፎ ሽግራት ከይደነነ ኣብ ጉዕዞኡ ንዘጋጠሞ ተጻብኦ ተጻዊሩ ርእሱ ኣቕኒዑ ህይወቱ ከመሓይሽ ዝጸዓረን ዝሰለጦን ህርኩት መንእሰይ'ዩ። ''ኣብ ስደት ምንባር ነዊሑ ምውዳእ ኣቡዩና'' መዝነት መርማሪት ጉዳያት ሰብኣዊ መሰላት ኤርትራ ንሓደ ዓመት ተናዊሑ ተኣፋፊ ጉዳያት ቀይሕ ባሕሪ ንኤርትራ ብኸመይ ይጸልዋ?
